Klokken 04.25 mandag morgen indløb der anmeldelse om ild i en stor bunke elektronisk skrot ved H.J. Hansen Genvindingsindustri mellem Hadsund og Vive. Ilden skaber en kraftig røg, der veksler mellem sort og grå. Røgen driver ind over VIve by, og derfor opfordres beboerne til at holde døre og vinduer lukkede. Det fortæller Casper Weisberg, viceberedsskabsinspektør i Mariager Fjord Kommune til TV2/Nord. Slukningsmandskabet har kontrol over ilden, som man lader brænde ud. Det vil tage det meste af dagen.

Referat:
Politiet opfordrer beboere i Vive til at holde døre og vinduer lukkede, da røgen fra branden i en genvindingsindustri muligvis er sundhedsskadelig.